Rattus (Fischer, 1803) ye un chenero de mamiferos radedors murins adintro d'a familia Muridae. As especies que se concaben en iste chenero en aragonés reciben o nombre común de ratas. Son radedors de mida meyana, d'entre 17 y 25 cm de lonchitut d'o cuerpo, con quatre didos en as zarpas debanteras (o dido pulgar el i tienen rudimentario) y cinco en as zagueras, y una coda luenga con pilosidat rala, de lonchitut total semellant a la d'o cuerpo. As orellas, como en totz os murins, tienen una forma arronchadeta en a punta y a suya lonchitut ye igual como la que dista d'entre a suya base y o uello.